
# Рөстәм Миңнеханов прокуратура хезмәткәрләрен һөнәри бәйрәмнәре белән котлады

*12.01.2011*Бүген Россиянең прокуратура органнары хезмәткәрләре һөнәри бәйрәмнәрен билгеләп үтә. Россия прокуратура органнары оешуга 289 ел тулуга багышланган тантаналы җыелыш ТР Президенты Рөстәм Миңнеханов рәислегендә “Казан” милли-мәдәният үзәгендә узды.


Татарстан Президенты прокуратура органнары хезмәткәрләрен һәм ветераннарын республика җитәкчелеге исеменнән котлап, законлылык һәм хокук тәртибен ныгытуга керткән зур өлешләре өчен рәхмәт белдерде. Президент республика прокуратурасы шушы югарылыкны алга таба да саклап калсын дигән теләктә калды.


“Прокуратура хокук саклау структурасында баш координатор ролен үти. Комплекслы ревизия нәтиҗәләре республика прокуратурасының профессиональлеген һәм нәтиҗәле эшчәнлеген раслады. Сезнең төп инструментыгыз - югары һөнәри осталыкка ия кадрларыгыз”, - дип ассызыклады Рөстәм Миңнеханов. Республика башлыгы аларга нык сәламәтлек, уңышлар, гаилә бәхете теләде.


Соңыннан Рөстәм Миңнеханов республика прокуратурысының бертөркем алдынгы хезмәткәренә ТР дәүләт бүләкләрен тапшырды. РФ Генераль прокуроры бүләкләрен хезмәткәрләргә ТР Прокуроры Кафил Әмиров тапшырды

*ТҖ Президенты матбугат хезмәте.*
Рөстәм Миңнеханов прокуратура хезмәткәрләрен һөнәри бәйрәмнәре белән котлады